NaiveNeuron/SloPal huggingface dataset:
Farkašovský, Karol, poslanec NR SR (2018-05-22):
Vážený pán predseda, dámy a páni, dovoľte mi, aby ako určenému spravodajcovi výboru predniesť správu o stave vysielania v Slovenskej republike a o činnosti Rady pre vysielanie a retransmisiu za rok 2017, ktorú pridelil predseda Národnej rady svojím rozhodnutím č. 967 z 29. marca 2018 na prerokovanie Výboru Národnej rady Slovenskej republiky pre kultúru a médiá. Súčasne poveril výbor predložiť informáciu o výsledku prerokovania uvedeného materiálu vo výbore a návrh uznesenia Národnej rady. Výbor Národnej rady prerokoval správu o stave vysielania v Slovenskej republike a o činnosti Rady pre vysielanie a retransmisiu za rok 2017 a odporučil ju Národnej rade uznesením č. 92 z 3. mája 2018 schváliť. Gestorský výbor odporúča Národnej rade schváliť správu o stave vysielania v Slovenskej republike a o činnosti Rady pre vysielanie a retransmisiu za rok 2017. Po druhé, vysloviť súhlas, aby predsedníčka Rady pre vysielanie a retransmisiu pani Marta Danielová správu uviedla a mohla vystúpiť v rozprave na schôdzi Národnej rady podľa § 26 ods. 1 zákona Národnej rady č. 350/1996 Z. z. o rokovacom poriadku v znení neskorších predpisov. Súčasne ma výbor určil za spravodajcu a poveril, aby som informoval Národnú radu o výsledku rokovania vo výbore. Prerokovaná informácia k správe bola schválená uznesením gestorského výboru č. 95 zo dňa 3. mája 2018. Pán predseda, ďakujem, skončil som. Otvorte, prosím, rozpravu.
Kéry, Marián, poslanec NR SR (2014-11-08):
Ďakujem pekne. Pán poslanec Simon, strana SMER – sociálna demokracia nikdy nepristúpila k zvyšovaniu DPH. Ak budete tvrdiť vy alebo niekto iný niečo iné, tak ste klamári, s vami na čele. A všimol som si, že ste trinásťkrát vo svojom vystúpení spomenuli slová „ľudia tejto krajiny“. Iné synonymum nemáte, ako je napríklad slovenská alebo naša krajina? Keď hovoríte o svojej manželke, tiež hovoríte slová „táto manželka“, „oná manželka“. Tak ste presne vyjadrili svoj citový vzťah k slovenskej krajine. Trinásť krát použiť slová „ľudia tejto krajiny“, no to je nonsens. Ďakujem pekne.
Sulík, Richard, predseda NR SR (2011-05-24):
Prosím, hlasujte o tom, že tento zákon postúpime do druhého čítania. (Hlasovanie.) Z prítomných 148 poslancov hlasovalo za 84, proti 61, zdržali sa 2, nehlasoval 1. Národná rada sa uzniesla, že tento návrh zákona prerokuje v druhom čítaní. Nech sa páči.
Kollár, Boris, predseda NR SR (2022-06-29):
Teraz najprv dáme faktické. S faktickými poznámkami traja. Pán poslanec Kamenický, Karahuta, Faič. Nech sa páči , pán poslanec Kamenický, máte slovo.
Grendel, Gábor, podpredseda NR SR (2021-11-24):
Osem faktických poznámok na vaše vystúpenie. Končím možnosť prihlásiť sa s faktickými poznámkami. Pani poslankyňa Monika Kozelová, ako prvá.
Grendel, Gábor, podpredseda NR SR (2023-02-02):
Áno. Ďakujeme pekne. Dávam slovo spoločnému spravodajcovi z výboru pre financie a rozpočet pánovi poslancovi Jánovi Blcháčovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Glváč, Martin, podpredseda NR SR (2018-11-21):
S faktickými poznámkami traja poslanci. Končím možnosť prihlásiť sa. Pán poslanec Mazurek ako prvý.
Nagy, József, poslanec NR SR (2013-04-16):
Ďakujem pekne. Ja veľmi vecne by som chcel vystúpiť k pánovi poslancovi, len čo sa týka pripravovaného performance na 1. mája na podporu zadlžených, alebo teda proti úžerníkom. Ja si myslím, že súvisí to s tou vymožiteľnosťou práva, a ja si myslím, že možno okrem toho, že budeme na to nejakým spôsobom upozorňovať, mali by sme tuto v parlamente aj niečo preto aj spraviť. Pripravujeme novelizáciu alebo zmenu zákona. Samozrejme, očakávame obvyklú podporu zo strany vládnej strany, ale aj tak to skúsime, zmeniť zákon o osobnom bankrote, aby to bol použiteľný, využiteľný spôsob, aby tí ľudia, ktorí sa už z akýchkoľvek dôvodov raz dostali do situácie, z ktorých sa nikdy nevymocú, a hlavne nikdy už nemôžme očakávať, že z tej dlhodobej nezamestnanosti aj akýkoľvek nástroj pracovného trhu, ktorý by bol ponúknutý, teda ten nástroj by použili, keďže okamžite, ak by sa zamestnali, okamžite príde exekútor a ich staré dlhy, možno za ten mobilný telefón alebo za akúkoľvek daň za nehnuteľnosť, alebo čokoľvek iné, by okamžite exekvoval. Takže stále sú nútení ostávať v šedej alebo v čiernej ekonomike. Myslím si, že tak by sme mohli pomôcť aj vytváraniu, teda obsadeniu, nie vytvoreniu, ale ozajstnému obsadeniu pracovných miest. Chcel by som ešte povedať, že mala by vláda nielen pripravovať niektoré svoje opatrenia, ale aj vyhodnocovať tie, ktoré doteraz pripravila, lebo niektoré katastrofálne dopadli, a bolo by načase, aby sa s tým niečo, teda sa nejak... (Prerušenie vystúpenia časomerom.)
Mikulec, Roman, minister vnútra SR (2021-06-15):
Áno, ďakujem pekne. Pán Suja, ešte raz, ja vám sa to budem snažiť vysvetliť napriek tomu, že už ste to počuli päťkrát, ale chápem, že v tej vašej hlave sa to jednoducho asi nedá pochopiť na piatykrát, tak skúsme šiesty. Už som vám to vysvetlil ix-krát a buďte aký láskavý, ja si vyprosím, môj otec je štyri roky mŕtvy, tak sa vyjadrujte slušne, lebo sa začnem vyjadrovať aj ja iným spôsobom. Nemám ja žiadnu vedomosť o tom, že ja by som bol zodpovedný za to, či pán Pčolinský bol alebo nebol zbavený mlčanlivosti. Ešte raz, skúste to pochopiť aj vy. Toto je vec orgánu činnom (činného, pozn. red.) v trestnom konaní, ktorý, a prokurátorov, ktorí rozhodujú o tom, či bude, alebo nebude zbavený mlčanlivosti. Nie je to vec ministra. A, pán Blaha, škoda, že ste tu neboli, ja som reagoval na vás, ale ste odišli, no tak, bohužiaľ, ja som odpovedal už na vaše otázky a nebudem vám odpovedať znova.
Vážny, Ľubomír, poslanec NR SR (2022-05-03):
Ďakujem. Vážení páni poslanci a pani poslankyne, ďakujem za zmysluplné reakcie a prakticky plné podporné stanoviská na moje vystúpenie. Stotožnili, stotožnili ste sa s tým, že je to veľký nezmysel dať do kolúznej väzby či už pána Kaliňáka, tak isto aj pána Fica, a stotožnili ste sa s tým, že je to jednoznačné zneužitie štátnej moci na politický boj, čo je v demokratickom štáte neprijateľné. A stotožnili ste sa s tým, že budúcnosť Slovenska dávate veľmi-veľmi dozadu a míľovými krokmi Slovensko ustupuje z pozície moderného demokratického štátu. Veľmi dôležité je to, že to uznesenie, ktoré je predlohou k tomuto dnešnému rokovaniu, ktoré máte, ktoré je súčasťou tlače 1010, a už odôvodnenie v tomto uznesení je úplne nedostatočné. Jednoducho nemôže to tak byť, že chceme zatvoriť človeka do kolúznej väzby za to, že chce robiť tlačové konferencie. Je to výsmech ozaj právneho poriadku štátu, ak tá vypovedacia schopnosť tohto odôvodnenia je úplne na vode. Ja som to vnímal tak, že tým procedurálnym návrhom vám podávam ruku, podávam vám ruku, myslím tým vás koaličných poslancov, podávam vám ruku na to, aby ste si zachovali tvár, pretože naozaj tie dôvody sú tam nijaké, a ten procedurálny návrh vo veci doplnenia, vo veci doplnenia odôvodnenia o relevantné argumenty ste pred pár minútami zamietli. Čiže stratili ste definitívne tvár a neprijali ste túto podanú ruku, aby ste mohli Slovensko vrátiť do nejakého normálneho stavu. Čiže ostávame ozaj krajina, kde demokracie, demokracia ustupuje míľovými krokmi.
M. Hort, podpredseda NR SR: (2008-03-28):
A slovo má pani poslankyňa Monika Gibalová, nech sa páči.
Hrnčiar, Andrej, podpredseda NR SR (2017-01-31):
Pani poslankyňa Jurinová.
Podmanický, Ján, poslanec NR SR (2013-04-16):
Ďakujem pekne. Niekoľko čísel z obdobia vlády Ivety Radičovej, pán poslanec. V III. kvartáli 2011 za vlády Ivety Radičovej bola zamestnanosť 2 366 000 ľudí, v I. kvartáli 2012 za tej istej vlády Ivety Radičovej zamestnanosť 2 324 000 ľudí, čiže pokles o viac ako o 40 000 ľudí. Za vlády Ivety Radičovej, za dva kvartály, necelé, pokles o 40 000 ľudí. Čiže to je prvý údaj. Po druhé, tvrdili ste vo svojom vystúpení, že HDP závisí od Zákonníka práce. No, ak by to tak bolo, tak pri novelách Zákonníka práce by sa automaticky podľa toho mala hýbať aj krivka HDP. Ale ako sme vám už niekoľkokrát vysvetlili a zdokladovali, tak nie je to tak, že by sa krivka HDP, že by kopírovala krivku noviel Zákonníka práce, ale naopak, zamestnanosť kopíruje krivku HDP. Takže tam je ten vzťah absolútne jasný, pán poslanec.
P. Csáky, podpredseda vlády SR: (2002-06-27):
Z uvedeného dôvodu mi dovoľte, aby som otvoril rozpravu. Ďakujem pekne, pán predsedajúci.
Blanár, Juraj, podpredseda NR SR (2021-06-29):
Ďakujem, pán spravodajca. Prerušujem rokovanie o tomto bode programu. Budeme nasledovať v rokovaní v prvom čítaní o návrhu poslancov Národnej rady Slovenskej republiky Petra Pellegriniho a Jána Ferenčáka na vydanie zákona, ktorým sa dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a ktorým sa dopĺňajú niektoré zákony , pod parlamentnou tlačou 546 a rozhodnutím o pridelení výborom 559. Dávam teraz slovo pánovi poslancovi Jánovi Ferenčákovi, aby návrh zákona uviedol. Nech sa páči, pán poslanec, máte slovo.
Jasaň, Viliam, poslanec NR SR (2012-07-02):
Ďakujem. Ja mám len také, takú otázku, pretože zámer je jasný aj mne a zrejme ho podporím. Čo sa stane, keď obec odsúhlasí, a župa neodsúhlasí? Vysvetlíte mi to. Už sa to stalo. Petržalskí poslanci niečo odsúhlasili, a mestskí to zmenili. Čo budete, ako budete v tom prípade konať? Mne, podľa mňa by stačilo len vyjadrenie obce. Ďakujem.
Pčolinský, Peter, podpredseda NR SR (2023-05-24):
Ďakujem pekne. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Tomášovi Lehotskému.
Matovič, Igor, podpredseda vlády a minister financií SR (2021-12-08):
Môžte ma prosiť, o čo chcete, tomu vagabundovi budem hovoriť vagabund, koľkokrát chcem. (Povedané súbežne s predsedajúcim.)
Jahnátek, Ľubomír, poslanec NR SR (2011-04-06):
Ja sa už dostanem k meritu veci, ja hovorím o nekompetentnosti.
Jurzyca, Eugen, poslanec NR SR (2015-09-22):
Dobrý deň. Ďakujem pekne za slovo. Veľmi krátko o tom, že na Slovensku nedostatočne dobre meriame verejné investície, ich návratnosť, to, čo z toho nakoniec spoločnosť získa, a týka sa to aj predkladaného materiálu. Uvediem príklady. Máme za sebou desiatky rokov investícií do riešenia problému rómskej otázky. Dnes nevieme dosť dobre povedať, čo vlastne zabralo v minulosti, a je to veľká škoda. Podobne je to napríklad so stimulmi, podporou vybraným súkromným firmám, kde takisto nemáme zverejnené informácie o tom, aká je miera návratnosti investícií, verejných, do konkrétnych firiem. Nebudeme vedieť, aká je miera návratnosti, aký bol úspešný projekt duálneho vzdelávania, pretože napríklad nemeriame platy absolventov stredných škôl, čiže nebudeme vedieť zistiť, či žiaci, ktorí absolvovali duálne vzdelávanie, zarábajú viac, alebo, nedajbože, menej. Pripájam sa tiež k slovám, ktoré tu odzneli od pána Mikuša, ktorý hovoril, že plošné opatrenia sú efektívnejšie. Myslím si, hoci nemám na to dôkaz, pretože tie analýzy urobené nie sú, myslím si, že keby sa vláda pozrela na to, ako dopadol jej dobrý krok – zníženie odvodov pri nízkopríjmových, čiže podpora podnikateľského prostredia, tak si myslím, že možno by zistila informáciu, že to bolo práveže najlepšie opatrenie z hľadiska znižovania rozdielov medzi okresmi na Slovensku a že to bola najlepšia pomoc tým najmenej rozvinutým regiónom. A bolo to plošné opatrenie, nie takéto opatrenie cez akčné plány. Čiže chýbajú tieto analýzy, napriek tomu ideme znova urobiť relatívne veľké investície. A druhý taký bod, ktorý chýba v tom materiáli, podľa môjho názoru je, že neobsahuje ukazovatele, podľa ktorých ba sa mali tie akčné plány vytvárať a podľa ktorých by sa mal potom vyhodnotiť ich úspech. To znamená napríklad, či bude úspechom zníženie nezamestnanosti v tom okrese a o koľko zvýšenie priemernej mzdy, zvýšenie zamestnanosti, zvýšenie podielu na tvorbe HDP toho regiónu alebo tej obce. Možno mi pán minister povie, ak bude na to reagovať, že je to mimo rozsahu tohto materiálu, ale vzhľadom na to, čo som hovoril na začiatku, to znamená tie skúsenosti, ktoré na Slovensku máme s veľkými investíciami, a na to, že sa nedarí vyhodnocovať ich efektívnosť, tak si myslím, že už tieto materiály tohto druhu by mali takéto ukazovatele mať v sebe zapracované a mali by byť záväzné. Ďakujem pekne za pozornosť.
Kaník, Ľudovít, poslanec NR SR (2014-09-24):
Že bez prítomnosti predsedu vlády, ktorý svojimi postojmi absolútne popiera všetko, čo, o čom sme tu debatovali.
P. Hrušovský, predseda NR SR: (2004-12-01):
(Hlasovanie.) 141 prítomných, 129 za, 9 proti, 2 sa zdržali, 1 nehlasoval. Národná rada Slovenskej republiky vládny návrh zákona schválila. Prosím teraz pána poslanca Patakyho, aby z poverenia výboru pre obranu a bezpečnosť uvádzal hlasovanie k prerokúvanému vládnemu návrhu zákona, ktorým sa mení zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov . Nech sa páči, pán poslanec.
Paška, Pavol, predseda NR SR (2012-09-18):
Pani spravodajkyňa, ja vás poprosím, my môžeme žiadať príslušný rezort a ministra, prosím, myslím si, že o tomto nie je možné hlasovať. (Reakcia poslanca.) Pán poslanec, máte námietku. Nech sa páči, zapnite pána poslanca Mikloška.
P. Hrušovský, predseda NR SR: (2004-01-21):
(Hlasovanie.) 147 prítomných, 139 za, 2 proti, 5 sa zdržalo, 1 nehlasoval. Bod 1 zo spoločnej správy sme schválili. Prosím, ďalší návrh.
A. Belousovová, podpredsedníčka NR SR: (2007-02-06):
Chcete zareagovať ešte, pani poslankyňa Sárközy? Nech sa páči.
Janiš, Stanislav, poslanec NR SR (2011-06-30):
Pán predseda, prosím, dajte hlasovať o tom, že Národná rada prideľuje predložený návrh zákona na prerokovanie ústavnoprávnemu výboru, výboru pre financie rozpočet a výboru pre hospodárstvo, výstavbu a dopravu aj ako gestorskému výboru a že výbory prerokujú návrh zákona do 26. augusta tohto roku a gestorský výbor do 31. augusta tohto roku.
Danko, Andrej, predseda NR SR (2019-10-28):
Na vystúpenie pána poslanca tri faktické. Uzatváram možnosť prihlásenia. Prvý, poslanec Sopko, nech sa páči.
Bugár, Béla, podpredseda NR SR (2019-06-25):
Nech sa páči, prezentujme sa a hlasujme. Páni poslanci, zrovna nemusíte robiť fotky, aj je zakázané podľa rokovacieho poriadku. Ale chcem vás informovať, že pokiaľ máte záujem byť v Televíznych novinách a sedieť vedľa predsedu SMER-u, jedine po hlasovaní môžte. (Potlesk.) (Hlasovanie.) Prítomných 143, za 100, proti 22, zdržalo sa 20, 1 nehlasoval. Konštatujem, že sme v treťom čítaní . Otváram rozpravu v rámci tohto čítania. Konštatujem, že nikto sa do rozpravy nehlási, preto končím rozpravu. Nech sa páči, môžme hlasovať.
Kočiš, Eduard, poslanec NR SR (2020-04-24):
Ďakujem pekne, pán predsedajúci. Myslím si, že po takomto emotívnom prejave, ktorý mal hlavu, pätu, bol cielený, bol priamy, bol ú-der-ný a demokratická koalícia na čele s bývalým skrachovaným umelcom sa zmohla iba na to, aby si postavili mikrofóny a umelým spôsobom sa pozerali, ako im tu nakladáš z každej svetovej strany. Je ťažko sa mi vyjadriť k tomu, čo si povedal, pretože so všetkým súhlasím. A som hrdý, že v takomto mladom človeku naša politická strana našla, by som povedal, top rečníka, za ktorého sa nikto hanbiť nemusí. Ďakujem pekne.
Laššáková, Jana, podpredsedníčka NR SR (2015-09-23):
Prezentujme sa a hlasujeme. (Hlasovanie.) Prítomných 128 poslancov, za návrh bolo 118, proti 1, zdržalo sa 8, 1 poslanec nehlasoval. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon 416/2002 Z. z. o navrátení nezákonne vyvezených kultúrnych predmetov (tlač 1631), bod 68 schváleného programu. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Petrovi Náhlikovi. Nech sa páči, uvádzajte hlasovanie, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov v znení neskorších predpisov a ktorým sa menia a dopĺňajú niektoré zákony , tlač 1631.)
I. Farkas, poslanec: (2008-05-13):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie 21. dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh zákona  z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky spĺňa, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, prosím, otvorte rozpravu k uvedenému návrhu zákona.
Zmajkovičová, Renáta, podpredsedníčka NR SR (2014-01-29):
Pán poslanec Jarjabek.
M. Hort, podpredseda NR SR: (2009-09-10):
Otváram rozpravu. Konštatujem, že nikto sa neprihlásil písomne a preto sa pýtam, kto sa hlási do rozpravy ústne. Konštatujem, že, pardon, pán poslanec Minárik. Poprosím, pán poslanec, skúste skôr. Pán poslanec Minárik je jediný. Uzatváram možnosť prihlásiť sa do rozpravy a slovo má pán poslanec Minárik. Nech sa páči.
Žiga, Peter, podpredseda NR SR (2024-09-11):
Dávam slovo spoločnému spravodajcovi z výboru pre financie a rozpočet poslancovi Zdenkovi Svobodovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
P. Paška, predseda NR SR: (2009-12-02):
(Hlasovanie.) 141 prítomných, 82 za, 1 proti, 55 sa zdržalo, 3 nehlasovali. Návrh sme schválili. Sme v treťom čítaní . Otváram rozpravu. Nie je záujem vystúpiť v rozprave. Vyhlasujem rozpravu za skončenú. Budeme hlasovať o návrhu ako o celku, pani spravodajkyňa.
Jurinová, Erika, podpredsedníčka NR SR (2013-10-25):
Pán poslanec Mičovský.
Ľ. Jahnátek, minister hospodárstva SR: (2009-09-16):
Prínosom agentúry pre Slovenskú republiku bude predovšetkým využitie významného potenciálu, ktorý môže ponúknuť pri podpore rozvoja a udržateľného využívania všetkých foriem obnoviteľnej energie, čo následne môže prispieť k ochrane životného prostredia a ovzdušia, k ekonomického rastu, regionálnemu rozvoju a v konečnom dôsledku aj k znižovaniu chudoby. Predpokladaná výška povinného príspevku Slovenskej republiky súvisiaceho s členstvom sa odhaduje na približne 30-tisíc dolárov ročne. V súvislosti s členstvom v agentúre bol dňa 26. júna 2009 v Berlíne na základe splnomocnenia prezidenta Slovenskej republiky podpísaný štatút zástupcom Slovenskej republiky v Nemeckej spolkovej republike, čím Slovenská republika splnila jednu z podmienok, aby sa mohla stať signatárskym štátom agentúry. V dňoch 29. až 30. júna 2009 sa zástupca Slovenskej republiky zúčastnil na druhom rokovaní prípravnej konferencie v Egypte, kde bolo rozhodnuté o dočasnom sídle a dočasnom generálnom riaditeľovi agentúry. Proces ratifikácie vstupu Slovenskej republiky do agentúry sa končí uložením tzv. ratifikačného inštrumentu do depozitu, ktorý sa nachádza v Spolkovej republike Nemecko. Vážená pani predsedajúca, panie poslankyne, páni poslanci, vzhľadom na vyššie vymenované výhody členstva v agentúre a jej pridanú hodnotu v oblasti rozvoja technológií si vás dovoľujem požiadať o podporu predloženého návrhu. Ďakujem.
Martinák, Ľuboš, poslanec NR SR (2015-09-23):
Vážená pani predsedajúca, pán minister, vážené pani poslankyne, páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel. Súčasťou predloženého návrhu je aj stanovisko ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory, Ústavnoprávny výbor Národnej rady Slovenskej republiky a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona prerokovali do 9. novembra 2015 a gestorský výbor do 10. novembra 2015. Pani predsedajúca, prosím, otvorte rozpravu.
A. Belousovová, podpredsedníčka NR SR: (2007-10-17):
Otváram všeobecnú rozpravu. Do rozpravy som nedostala žiadnu písomnú prihlášku, preto sa chcem opýtať, kto sa chce prihlásiť do rozpravy ústne? Ústne sa do rozpravy prihlásil pán poslanec Pataky, pán Halecký, pán poslanec Novotný. Ešte niekto má záujem? Končím možnosť prihlásiť sa do rozpravy ústne a slovo má pán poslanec Pataky. Nech sa páči, pán poslanec.
Laššáková, Jana, podpredsedníčka NR SR (2013-02-13):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Sulík. Nie. Pán poslanec Mihál? (Reakcia poslanca.) Dobre, dobre, rešpektujem to, aj keď ste sa prihlásili. Pán poslanec Mihál, nech sa páči, máte slovo.
Remišová, Veronika, poslankyňa NR SR (2017-09-05):
Žiadam Národnú radu, aby prijala uznesenie a zaviazala ministra školstva Slovenskej republiky, aby do Národnej rady predložil správu s konkrétnymi krokmi a opatreniami, ktoré ministerstvo školstva plánuje prijať na riešenie škandálu s eurofondami v Operačnom programe Výskum a vývoj a v Operačnom programe Ľudské zdroje v zmysle požiadaviek Európskej komisie. Prílohou by mal byť aj akčný plán, ktorý požaduje Európska komisia. Ďakujem.
Petro, František, poslanec NR SR (2015-12-11):
Ďakujem pekne za slovo. Pán minister, veľmi pekne ďakujem za vaše vystúpenie, v ktorom ste podrobne, dôsledne a dôkladne odpovedali na jednotlivé obvinenia, ktoré sa nachádzajú v návrhu na vaše odvolanie od skupiny poslancov. Prikláňam sa k názoru, že, a každému je to snáď jasné a vidno to aj na počte poslancov z radov opozície, aj tých, ktorí podpísali návrh na dnešné odvolanie vaše, že ich to veľmi nezaujíma a tá sila argumentov, ktorú ste mali, je veľmi silná. A keď som hovoril, že táto schôdza je zbytočná, nie je zbytočná. Dobre, že je, dobre, že ste vystúpili, a dobre, že ste silou týchto argumentov presvedčili verejnosť o tom, že to, čo je v tomto návrhu na vaše odvolanie, je zbytočné. Keď opozícia hovorila, že zvrat v tejto schôdzi by mohol nastať tým, že vy by ste odvolali generálneho riaditeľa Vodohospodárskej výstavby pána Lazára, tak zvrat by mal nastať na tom, keď to nikoho tu nezaujíma, v sále sedí desať ľudí z opozície. Ja som veľmi rád, že aj na dnešnej schôdzi sa zúčastňujú aj ľudia z dotknutých obcí, ktorých sa to bezprostredne týka, a som rád, aj že budú tlmočiť to, čo, kto pre nich a kedy urobil. Ďakujem pekne.
Figeľ, Ján, podpredseda NR SR (2015-03-17):
S reakciou, nech sa páči, Otto Brixi.
Hrnčiar, Andrej, podpredseda NR SR (2020-02-20):
Pán poslanec, poprosím vás, dodržujme rokovací poriadok, hovorme o skrátenom legislatívnom konaní. Teraz nerokujeme o mýtnom tendre. Poprosím vás.
Laššáková, Jana, podpredsedníčka NR SR (2013-09-19):
Pán spravodajca, chcete zaujať stanovisko? Nie. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Igora Matoviča, Eriky Jurinovej, Richarda Vašečku a ďalších na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov. Návrh zákona je uverejnený ako tlač 603, návrh na jeho pridelenie na prerokovanie výborom je v rozhodnutí 582. Pán poslanec Vašečka, vy to idete uviesť? Tak dávam slovo poslancovi Vašečkovi, aby za skupinu poslancov návrh zákona uviedol. Nech sa páči, pán poslanec, máte slovo. (Rokovanie o návrhu skupiny poslancov Národnej rady Slovenskej republiky Igora Matoviča, Eriky Jurinovej, Richarda Vašečku a ďalších na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 603.)
Laurenčík, Milan, podpredseda NR SR (2020-04-01):
Ďakujem. Pán poslanec Kočiš.
Čislák, Viliam, minister zdravotníctva SR (2015-03-13):
Ďakujem pekne. Vážený pán predsedajúci, vážené panie poslankyne, vážení páni poslanci, cieľom predloženého návrhu zákona je vytvoriť legislatívny rámec na poskytovanie dotácií v pôsobnosti Ministerstva zdravotníctva Slovenskej republiky na účely podpory protidrogových aktivít. Uznesením vlády č. 610 z 31. októbra 2012 bol schválený prechod pôsobnosti v oblasti protidrogovej politiky a monitoringu drogovej situácie na Slovensku z Úradu vlády Slovenskej republiky na Ministerstvo zdravotníctva Slovenskej republiky. V návrhu zákona sa taxatívne vymedzujú aktivity, na ktoré bude možné poskytovať dotáciu v oblasti podpory protidrogových aktivít. Oblasť podpory protidrogových aktivít v návrhu zákona zahŕňa aktivity širokého spektra, napr. podporu alebo propagáciu Národnej protidrogovej stratégie, vzdelávacie aktivity a metodickú činnosť protidrogovej oblasti, ale aj prevenciu, liečbu a resocializáciu drogovo závislých osôb a iné činnosti súvisiace s materiálnym a technickým vybavením, respektíve činnosti, ktoré sú potrebné na vznik zariadení určených na prevenciu, liečbu alebo resocializáciu drogovo závislých osôb. Vzhľadom na požiadavky aplikačnej praxe sa v návrhu zákona spresňujú podmienky na poskytnutie dotácie a náležitosti žiadosti o poskytnutie dotácie. Návrh zákona sa dopĺňa aj o splnomocňovacie ustanovenie, na základe ktorého Ministerstvo zdravotníctva Slovenskej republiky ustanoví kritériá a postup na vyhodnocovanie žiadostí o poskytovanie dotácií z dôvodu väčšej transparentnosti všeobecne záväzných právnych predpisov. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem pekne za pozornosť.
K. Tóthová, poslankyňa: (2008-04-09):
Nebudem opakovať už to, čo som uviedla vo svojich faktických poznámkach, len jednu skutočnosť, že široká možnosť reagovať na tlač nie je náhubok. To nie je náhubok novinárom. Pán poslanec Fronc, to je možnosť, demokratická možnosť, ktorú už prvá Československá, ako som bola povedala, republika v najširšej možnej miere uplatnila. V tlačovom zákone je jasne povedané, že právo odpovedať má každý, kto sa cíti uverejneným článkom dotknutý. Nehorlím za takúto širokú definíciu, ale ukazujem, že demokracia považovala takúto šírku za prijateľnú, za vyhovujúcu demokracii a jednotlivé platné zákony túto dotknutosť vymedzujú svojím náhľadom a svojím spôsobom. Ak hovoríte o náhubkovom zákone, tak náhubkovým zákonom bola novela rokovacieho poriadku, ktorá bola prijatá za čias Dzurindovej vlády, keď sa jednotlivým politickým klubom obmedzil zákonom týmto čas na vystupovanie a každý poslanec dostal presne stanovenú minutáž a v klube ani nie na všetkých poslancov to vyšlo, aby sme neprišli urobiť len „štek“ za jeden a pol minúty k rečníckemu pultu. To bol náhubkový zákon, keď tu bola mašinka, keď tu bol displej, ktorý ukazoval, áno, už klubu odzvonilo, už viac nemôžete hovoriť. Takže to bol náhubkový zákon. Vraciam sa k pravej podstate veci. Osobne nepovažujem za vhodné vydefinovať právo na odpoveď v rovine pravdivosti alebo nepravdivosti, resp. len vtedy, keď bola uverejnená nepravda, čo chcete ešte v horšej podobe, ak bola uverejnená pravda, tak nie je možné žiadať odpoveď. Vážení, ja sa pýtam: Ktorý vydavateľ, ktoré noviny vedome publikujú články, o ktorých si myslia, že sú nepravdivé? Ja sa pýtam: Poznáte noviny, ktoré by vedome publikovali nepravdivé články? (Reakcie z pléna. Prerušenie vystúpenia predsedajúcou.)
P. Farkas, poslanec: (2003-12-12):
Pán predseda, teraz odporúčam hlasovať o tom, aby sme prerokovali návrh štátneho rozpočtu na rok 2004 v treťom čítaní.
Bugár, Béla, podpredseda NR SR (2017-05-19):
Ďakujem. Pani poslankyňa Gaborčáková, nech sa páči doplňujúcu otázku.
Grendel, Gábor, podpredseda NR SR (2022-02-25):
Pán poslanec Taraba.
Lengvarský, Vladimír, minister zdravotníctva SR (2022-06-23):
Ďakujem pekne. Vážený pán predsedajúci, vážený pán poslanec, ja som na väčšinu z tejto otázky odpovedal pánovi poslancovi Urbanovi, takže znovu len môžem prečítať to, čo tu je napísané. Opakovane rokujeme, návrh sme poslali, hovoríme o zvýšení, hovoríme o zvýšení či už koeficientov na základe porovnania teda s priemernou mzdou. Samozrejme, môžem doplniť ešte. Takisto súčasťou tých návrhov je aj porovnanie s okolitými štátmi. Máme na to pomerne dobré analytické podklady, takže či už Maďarsko, Česká republika, Poľsko, Rakúsko a ostatné štáty. Takže vychádzame z týchto podkladov a verím tomu, že k nejakej dohode dospejeme.
Pellegrini, Peter, podpredseda NR SR (2020-05-19):
Na vaše vystúpenie dvaja páni poslanci. Ako prvý, pán poslanec Kučera, nech sa páči.
Laššáková, Jana, podpredsedníčka NR SR (2014-10-15):
S reakciou pán poslanec Brocka, nech sa páči.
Kollár, Boris, predseda NR SR (2022-05-03):
S ďalšou faktickou pán poslanec Kamenický. Nie je prítomný. Pán poslanec... (Reakcia z pléna.) Je? Aha, nefunguje. Prosím, skúste zapnúť mikrofón pánovi poslancovi Kamenickému. Ďakujem.
Glváč, Martin, podpredseda NR SR (2018-03-13):
Pani poslankyňa Vaľová.
Pčolinský, Peter, podpredseda NR SR (2023-01-26):
Vitajte študenti ešte raz. S ďalšou faktickou poznámkou pán poslanec Mizík.
Mičovský, Ján, poslanec NR SR (2012-06-20):
Ďakujem za slovo, pani predsedajúca. Nechcem sa zúčastniť tých prestreliek, ktoré tu zaznievajú. Chcem povedať, že pani generálnu riaditeľku Zemkovú som pred chvíľočkou v živote videl prvýkrát naživo, a chcem povedať, že pociťujem istý smútok. Smútok nie z toho, že som ju videl, ale z toho, že vlastne na konto tejto panej ako keby sme sa venovali veľkým zákľukám paragrafov, ale nevenovali podstate. Ak som povedal, že som ju videl prvýkrát naživo, tak neplatí to, keď môžem povedať, že som ju videl a počul mnohokrát prostredníctvom Slovenského rozhlasu a Slovenskej televízie. Neviem... (Prerušenie vystúpenia predsedajúcou.)
B. Bugár, podpredseda NR SR: (2005-11-08):
(Hlasovanie.) Prítomných 140, za 140. Konštatujem, že tieto návrhy sme schválili. Nech sa páči.
D. Lipšic, poslanec: (2009-06-24):
Ku skrátenému konaniu by som povedal jednu vec. V skrátenom konaní môže ísť zákon, keď vznikne nejaká vonkajšia udalosť, ktorá nás prinúti okamžite konať. To bolo minulý týždeň, keď sme konali pri Špeciálnom súde, lebo bolo rozhodnutie Ústavného súdu. To bol dôvod. Teraz je dôvod na skrátené konanie čo? Tento návrh prečo nemohol prísť v riadnom konaní vo februári, v marci? Veď v tom čase už aj premiér zistil, že kríza je. V decembri to ešte nevedel. Tváril sa, že Slovensko kríza nepostihne. Vo februári myslím, že už zistil, že možno nás to nejako trochu postihne. Čiže aký je konkrétny dôvod? Tretia vec. Rýchlostná komunikácia od Nitry po Hronský Beňadik. Moja otázka znie. Prečo nebolo možné na túto komunikáciu využiť eurofondy? Nie som v tom odborník, ale pýtam sa. Prečo chceme znovu, pretože ten tender by bol pod dohľadom Európskej komisie a chceme vyberať investorov, dodávateľov, ktorí sú blízki bez nejakého dohľadu, kto by nám pozeral na prsty? Mne sa zdá, že toto je asi hlavný dôvod, pre ktorý chceme, aby túto cestu sme nedostali z európskych fondov, ale proste, aby ju nakoniec zaplatili našim investorom slovenskí daňoví poplatníci.
Hatráková, Katarína, poslankyňa NR SR (2021-06-22):
Ďakujem pekne, pán predsedajúci. Dámy a páni, dovoľte mi predložiť spoločnú správu výborov Národnej rady Slovenskej republiky o prerokovaní návrhu zákona... návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov (tlač 509). Národná rada Slovenskej republiky uznesením č. 768 z 13. mája 2021 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci, určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 509) prerokovali a odporučili Národnej rade Slovenskej republiky schváliť oba určené výbory. Z uznesení výborov Národnej rady Slovenskej republiky pod bodom III tejto spoločnej správy nevyplývajú žiadne pozmeňujúce návrhy. Gestorský výbor odporúča návrh zákona schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 115 zo 14. júna 2021. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení o rokovacom poriadku Národnej rady. Pán predsedajúci, otvorte, prosím, rozpravu.
Jurzyca, Eugen, poslanec NR SR (2015-02-12):
Ďakujem pekne. V parlamente som od júla minulého roka, teda u mňa je to vystúpenie pána Novotného v prvej päťke vystúpení v rozprave z hľadiska kvality. Bola tam analýza, boli tam riešenia veľmi dobré. Chcem povedať, že mne to celé pripadá tak, že máme džungľu poplatkov, zhruba hovorilo sa o tom, viac než pätinu z celkových výdavkov na zdravotníctvo dávame v hotovosti. V Amerike je to polovica z tohto podielu. Je to v tej Amerike, kde sa hovorí, že to je divočina, tam sa dá ťažko prežiť, necivilizovaná krajina z hľadiska zdravotníctva. Tak oni poisťujú. My napríklad máme veľmi nízke až nulové pripoistenie, v OECD je to zhruba 6 % celkových výdavkov. Čiže urobili tam to pripoistenie, u nás sa podmienky pre pripoistenie nevytvorili. Mohlo to byť celé financované oveľa civilizovanejšie, ale cítim ten odpor voči súkromným firmám aj v zdravotníctve, aj v dôchodkoch, aj kdekoľvek. Možno tam je časť koreňov. Potom som chcel ešte povedať, že ak teda predkladateľ verí, že tento zákon aj s tým pozmeňujúcim návrhom vyriešia ten problém a znížia tie poplatky v hotovosti, tak by bolo dobré sa opýtať predkladateľa, o koľko by to bolo asi. Keď dnes zhruba pätina tých celkových výdavkov je cash, tak zníži sa to na polovicu? To znamená, zdravotníci budú mať o polovicu menej peňazí v hotovosti, naozaj áno? Ak to tak bude, dobre, tak treba to povedať. Na záver som chcel povedať, že zdravotníctvo zadarmo nebude a buď ho budeme platiť civilizovaným efektívnym spôsobom, alebo necivilizovaným neefektívnym spôsobom. Ďakujem.
Bugár, Béla, podpredseda NR SR (2017-02-09):
Pán poslanec Fecko.
Sulík, Richard, predseda NR SR (2011-02-09):
S faktickými poznámkami sa prihlásili dvaja poslanci. Uzatváram možnosť. Slovo má, pani poslankyňa Vaľová.
Paška, Pavol, predseda NR SR (2014-10-29):
Pán poslanec Mikloško.
Hort, Milan, podpredseda NR SR (2011-05-19):
Ďalšia otázka, ktorá je otázka na ministra školstva, vedy, výskumu a športu pána Eugena Jurzycu, je od pána poslanca Andreja Kolesíka, ktorý je v sále. A otázka znie: „Pán minister, stihnete zabezpečiť učebnice pre 4. ročník základných škôl z predmetu prírodoveda do septembra, ktoré nie sú ešte pripravené a ktorých príprava musí začať odznova, keďže ste radikálne tento mesiac zmenili štátny vzdelávací program pre predmet prírodoveda?“ Nech sa páči.
V. Veteška, podpredseda NR SR: (2004-10-28):
A ďalším bodom programu je druhé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov a zákon č. 302/2001 Z. z. v znení neskorších predpisov . Návrh zákona ste dostali pred prvým čítaním ako tlač 854 a spoločnú správu máte ako tlač 854a. Slovo má poslankyňa Mária Majdová. Prosím, aby za skupinu poslancov návrh zákona odôvodnila. M. Majdová, poslankyňa: Ďakujem za slovo. Vážený pán podpredseda, vážená snemovňa, v máji tohto roku sme v tejto snemovni schválili vládny návrh novely zákona o obecnom zriadení. Cieľom tejto novely okrem iného bolo aj upraviť postavenie hlavného kontrolóra a zamedziť situáciám, keď formálne kontrolór obecného zastupiteľstva síce bol, resp. funkcia hlavného kontrolóra bola obecným zastupiteľstvom formálne vytvorená, ale z rôznych dôvodov nebolo možné túto kontrolnú funkciu efektívne vykonávať. Počas úpravy textov pri rokovaní o tejto novele však došlo k situácii, že sa rôznym spôsobom upravilo postavenie hlavného kontrolóra obce a hlavného kontrolóra vyššieho územného celku, hoci v zásade postavenie týchto dvoch zložiek je rovnaké v tom, že ide o nezávislé kontrolné orgány mestských zastupiteľstiev voči štatutárnym orgánom a výkonným orgánom obce. Aplikačná prax teda ukázala, že nejasné ustanovenia § 13 ods. 6 a § 18 ods. 1 túto nezávislosť kontrolných zložiek spochybňujú napríklad aj tým, že v súčasne platnom znení zákona sa požaduje, aby tajná voľba hlavného kontrolóra, ale len v prípade kontrolóra obce, nie v prípade kontrolóra VÚC, bola potvrdená ešte osobitným hlasovaním a osobitným uznesením. Takéto niečo nie je bežné pri žiadnej inej personálnej voľbe, a preto sme sa rozhodli tento problém odstrániť v našej novele. Z rokovania výborov vyplynuli viaceré návrhy, ktoré máte v spoločnej správe, a ako jeden z predkladateľov vyjadrujem súhlas s týmito pozmeňujúcimi návrhmi, stotožňujem sa s nimi a prosím vás o podporu týchto pozmeňujúcich návrhov, rovnako ako vás prosím o podporu celej novely. Ďakujem za slovo.
Hort, Milan, podpredseda NR SR (2011-10-18):
Ja som Hort, nie Horst.
Goga, Pavol, poslanec NR SR (2017-10-12):
Ďakujem za slovo. Vážený pán podpredseda, pán predkladateľ, dámy a páni, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu poslancov Národnej rady Slovenskej republiky Tibora Jančulu, Dušana Tittela, Ľubomíra Petráka a Dušana Galisa na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení zákona č. 354/2016 Z. z. (tlač 718) v prvom čítaní. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že predmetný návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 24. novembra 2017 a gestorský výbor do 27. novembra 2017. Prosím, pán predsedajúci, otvorte všeobecnú rozpravu.
Glück, Richard, poslanec NR SR (2024-06-26):
Ďakujem veľmi pekne. Áno, pán Saloň už poukázal na to slovíčko, ktorému som ani ja nerozumel, tak potom mu odpovedzte, tým pádom si to aj ja vypočujem. Čo sa týka k tej kumulácie funkcií, dneska na tlačovej konferencii, ja som tam nikde nezachytil, že pán Gašpar konštatoval, že bude kumulatívne vykonávať tieto dve funkcie, ale aj to sa už stalo ináč v minulosti, myslím, že to bol pán Grendel, ktorý bol aj podpredsedom Národnej rady, aj viedol výbor. Ale však nikde nebolo povedané, že tomu tak bude aj v prípade Tibora Gašpara, takže počkajme si a potom, samozrejme, môžte kritizovať, koľko uznáte za vhodné. Čo sa týka tej reputačnej nejakej, reputačnému problému vo vzťahu k tomu, že Tibor Gašpar je obvinený, rešpektujete prezumpciu neviny, sám ste to deklarovali. To, čo sa tu dialo od roku 2020 počas bývalých vlád, to je nevídané, dnes v prospech Tibora Gašpara hovorí jeden fakt, že počas tejto tortúry, počas ktorej bol rok v nezákonnej väzbe, mu nebola preukázaná absolútne žiadna vina. Hovoria o tom desiatky rozhodnutí Ústavného súdu, rozhodnutia Európskeho súdu pre ľudské práva, ktoré dávajú veľmi jasne za pravdu všetkým tvrdeniam predstaviteľov strany SMER, o ktorých tu hovoríme od roku 2020, a to, že bývalá vláda, alebo bývalé vlády hrubo zneužívali orgány činné v trestnom konaní na to, aby mohli kriminalizovať opozíciu, aby ju pozatvárali, pretože nevedeli s ňou vyhrať v politickom súboji, a to nikdy. Čiže počkajme si na to, kým Tibor Gašpar bude súdom, alebo bude súdom označený ako osobu nevinnú, s tým súhlasím, ja len potom budem veľmi čakať na všetky ospravedlnenia ku osobe Tibora Gašpara.
Pellegrini, Peter, podpredseda NR SR (2020-09-24):
Prepáčte, pán premiér. Môže niekto, prosím, skúsiť vypnúť tam laptop alebo niečo, ak tam niečo ide? (Reakcia premiéra: „Zatvor to.“ ) Alebo zavrieť, tak to možno prestane. Ďakujem. Nech sa páči.
Hudacký, Ján, poslanec NR SR (2015-05-06):
Ďakujem pekne, pán predseda. Pán kolega Zajac, ja som veľmi rád, že si zdôraznil tú skutočnosť, že tento návrh zákona alebo novely zákona o verejnom obstarávaní skutočne nerieši toto, čo sme očakávali od tohto návrhu, s tým, že definitívne už budeme eliminovať pôsobenie takzvaných schránkových firiem a rovnako aj vedieť o tom, že kto je konečným užívateľom výhod. To sa skutočne nenaplnilo týmto návrhom zákona. Naviac som veľmi rád, že si spomenul aj tú skutočnosť, ktorá, ja osobne si myslím, že je príčinou toho všetkého, čo tu vzniká aj v súvislosti s Váhostavom, a to je otázka transparentných finančných tokov od obstarávateľa až po toho posledného subdodávateľa, pretože toto je najväčšia slabina súčasného podnikateľského prostredia, keď títo, kto majú platiť, tak neplatia svojim subdodávateľom, a pritom získavajú obrovské zákazky. V tomto zmysle si myslím a očakával som trošku aj od pána ministra, že predsa len aj na základe tohto môjho návrhu, respektíve nášho predkladaného návrhu zákona o ochrane subdodávateľov, že čosi tam vloží, aby sme konečne mohli, už keď to riešili v roku 1920 v bývalom Československu za prvej republiky, ja si myslím, že už by bolo načase, aby aj my sme to vedeli vyriešiť, aby štát si jednoducho mohol dovoliť mať dohľad nad tým, ako tie verejné zdroje tečú od obstarávateľa cez generálneho dodávateľa až k poslednému subdodávateľovi. Toto sa nenaplnilo. Ja som skutočne sklamaný z tohto návrhu zákona. Ďakujem pekne.
Kamenický, Ladislav, poslanec NR SR (2023-06-22):
Vážený pán predseda, v zlúčenej rozprave vystúpilo šesť poslancov, pričom boli podané dva pozmeňujúce návrhy. Informácia výboru obsahuje osem bodov. Pán poslanec Takáč vyňal na osobitné hlasovanie body 4 až 8. Pán predseda, keďže pozmeňujúce návrhy boli podané v rámci včerajšej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Pellegrini, Peter, predseda NR SR (2024-01-16):
Pani poslankyňa Kalmárová.
Mamojka, Mojmír, poslanec NR SR (2011-09-13):
Ďakujem za slovo. No, ja som si myslel, že nechcem, ale šťastie, som myslel, že pol tretej, spím a sa mi sníva, ale nesnívalo sa mi. Pán poslanec, mne vás je ľúto, pretože máte šedivú hlavu, a ja ako človek, ktorý som musel počuť a aj vyprodukovať stovky prezentácií v živote, a keď toto niečo vyprodukuje niekto, kto má dvadsať a nemá žiadnu prax, žiadne skúsenosti, žiaden rétorický talent, tak pochopím. Ak máte asistenta alebo asistentov, ak chcete vystúpiť, dajte si to radšej pripraviť, lebo tam vecne niet k čomu. Z hľadiska formy, obsahu, škoda rečí. Ja len jednu poznámku, hoci nerád takto, ale toto nedá niečo nepovedať. Ešteže je mŕtvy Holzmann. Viete, kto je to Holzmann, ten špičkový český komik. Keby on o vás vedel, tak sa zblázni od strachu, že mu rastie bezkonkurenčný rival. Ďakujem. (Smiech v sále.)
Brocka, Július, poslanec NR SR (2015-06-19):
Ja som si uvedomil, pán kolega, pri vašom vystúpení, že predsa len je rozdiel v prípade tohto návrhu zákona, kedy chceme riešiť konflikt záujmov medzi poslancom a advokátskou činnosťou v súbehu, ako keď sme riešili konflikt poslanca Národnej rady v súbehu s funkciou v samospráve – primátor, starosta, župan – že to mali viacero príjmov z verejných zdrojov a že sme to považovali za nespravodlivé. Tam bola tak živá a ohnivá diskusia tých dotknutých poslancov, ktorí boli v konflikte záujmov, že do toho vstúpil predseda vlády Robert Fico a vláda predložila návrh zákona a dnes to už platí. To znamená, konflikt záujmov medzi poslancom Národnej rady a funkcionárom vo verejnej správe, keď sú poberatelia viacerých platov, sme vlastne odstránili, aj keď tak filištínsky, že bude to platiť až po nasledujúcich parlamentných voľbách. Čiže stále tu sedia tí poslanci, verejní funkcionári v istom konflikte a majú vyšší príjem z verejných zdrojov ako predseda vlády. Ale tento konflikt poslanca Národnej rady a advokáta má to čaro, že nemáte s kým diskutovať, pán poslanec. Ani jeden advokát nevystúpi v diskusii a v rozprave, aby vám vyvrátil vaše argumenty, a to sa mi zdá byť také signifikantné pre túto skupinu verejných funkcionárov, že oni sú takí fiškáli, že jednoducho oni vedia, že to je konflikt záujmov (reakcia z pléna), ale nechcú diskutovať, ale diskutujú so mnou takto.
Paška, Pavol, predseda NR SR (2014-01-28):
(Hlasovanie.) 143 prítomných, 96 za, 44 sa zdržalo, 3 nehlasovali. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Jurinová, Erika, podpredsedníčka NR SR (2014-06-11):
Ďakujem, pán navrhovateľ, zaujmite miesto pre navrhovateľa. A dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi.
Blaha, Ľuboš, podpredseda NR SR (2023-12-13):
O vašom návrhu by som mohol dať hlasovať, ale nie je uznášaniaschopná Národná rada celkom zjavne. Takže nedá sa nič robiť. Podľa rokovacieho poriadku musíme dať o procedurálnom návrhu hlasovať. Pokiaľ to nie je možné, budeme pokračovať. Ďakujem pekne. Ďakujem pekne. Pán poslanec Dubéci má procedurálny návrh. Nech sa páči.
P. Hrušovský, predseda NR SR: (2004-11-30):
J. Banáš, poslanec: Nemáme dostatok času, samozrejme, na nejakú fundovanú debatu. Po prvé, ja som nemal, kolegovia, pocit, že by som zľahčoval to, čo sa stalo s Arménmi, a viem, že aj v roku 1923 boli masakre na Arménoch. Ja som len povedal, tak ako povedal kolega Mikloško, Národná rada Slovenskej republiky sa ospravedlňovala za Židov, tak nech sa ospravedlní turecký parlament. Prečo by sa za to mala ospravedlňovať Národná rada Slovenskej republiky alebo prijímať stanovisko? Chcem povedať ku Kurdom. Áno, je to tragické, aj tento národ má tragický údel. Je to 26-miliónový národ. A ja by som si tiež najradšej prial, aby Kurdi mali samostatný, suverénny štát. Ale vie si z vás niekto predstaviť, aký „éclat“ by v tejto oblasti nastal, pretože Kurdi sú v Iraku, Iráne, Sýrii, čiastočne aj v Arménsku a Turecku. Ak by sme teraz, ja zase neobhajujem správanie sa tureckej vlády voči Kurdom, len chcem povedať, či z hľadiska mieru, stability v tejto oblasti je lepšie, keď povieme Kurdom a budeme ich povzbudzovať v nejakom povstaní, aby si utvorili štát. Toto je otázka pre Organizáciu Spojených národov, aby tento problém riešila. Ešte k otázke, čo povedal kolega Muránsky, na začiatku naznačil otázku, vieru moslimov a vieru kresťanov. Ja tu mám noviny Die Welt z minulého týždňa, je tu veľmi zaujímaný rozhovor s kardinálom Ratzingerom, ktorý je vlastne druhý človek vo Vatikáne a ten sám hovorí: „Pevná viera moslimov v boha je pre nás každopádne významnou výzvou.“ Čiže ja si myslím, že by sme mali aj v tomto zmysle viacej komunikovať, aby sme to, čo som povedal, aby sme tie predsudky odbúravali. Ďakujem pekne.